Get a Guitar (lagu)

"**Get a Guitar**" (Dapatkan Gitar) adalah sebuah lagu yang dirakamkan oleh kumpulan muzik lelaki Korea Selatan Riize. Lagu ini dikeluarkan pada 4 September 2023, melalui SM Entertainment dan diedarkan oleh Kakao Entertainment dan RCA Records, sebagai single kedua dan lagu utama bagi album single sulung kumpulan dengan nama yang sama. Lagu tersebut meraih kejayaan komersial, memperoleh kedudukan tertinggi pada nombor sebelas dalam Carta Digital Circle.

## Latar belakang dan keluaran
Pada Mei 2023, syarikat SM Entertainment (SM) mengesahkan bahawa mereka akan memulakan penampilan sulung kumpulan lelaki baharu pada separa kedua tahun 2023; kumpulan itu kemudiannya dikenali sebagai Riize. Pada 7 Ogos, SM mengumumkan bahawa Riize akan membuat penampilan pertama mereka dengan pelancaran album single, *[[Get a Guitar]]*. Runut album single ini pertama kalinya diacah pada 21 Ogos, dengan coretan kecil disertakan pada penghujung video muzik single prapelancaran "Memories". Lagu "Get a Guitar" dan album singlenya telah dikeluarkan secara rasmi pada 4 September, bersama-sama dengan video muziknya.

Sebagai tambahan kepada versi asal dalam bahasa Korea, versi rakaman dalam bahasa Inggeris telah dilancarkan secara digital pada 9 November. Pada 14 Disember, album mini adunan semula berjudul *iScreaM Vol. 28: Get A Guitar Remixes* telah dikeluarkan melalui teraan EDM oleh SM, ScreaM, yang menampilkan versi adunan semula lagu "Get a Guitar" dalam bahasa Korea dan Inggeris oleh duo electro-funk Kanada Chromeo.

## Penggubahan
Seni kata lagu bahasa Korea untuk "Get a Guitar" ditulis oleh Shin Na-ri dan Bang Hye-hyun, dengan Ben Samama dan David Arkwright menyumbang kepada gubahan dan seni kata, manakala Peter Wallevik dan Daniel Davidsen mengambil bahagian dalam lirik, gubahan dan susunan di bawah kumpulan penerbitan PhD. Seni kata tambahan untuk versi bahasa Inggeris lagu itu ditulis oleh Sam Carter. Lagu ini menyisipkan baris bes daripada lagu tahun 1980, "Another One Bites the Dust" yang ditulis oleh John Deacon dan dipersembahkan oleh Queen. Digambarkan sebagai lagu tarian yang dicirikan oleh "instrumentasi derap atas" dengan "unsur pop *groovy*",  melapisi gitar ke dalam "runut tarian funki retro" untuk menjadi "cacing telinga licin dan *bubblegum*". Lirik lagu itu digambarkan sebagai "mudah mesra" dan "riang" mengenai "liku-liku suka bermain cinta". "Get a Guitar" digubah dalam nada major C tajam, dengan tempo 110 rentak seminit.

## Penerimaan kritis
"Get a Guitar" mendapat sambutan positif daripada pengkritik muzik. Menulis untuk *[[NME]]*, pengkritik Carmen Chin menyatakan bahawa lagu itu "terasa seperti menghirup udara segar" dan merupakan "salah satu lagu kemunculan pertama yang menonjol pada tahun ini dalam adegan K-pop." Robin Murray, menulis untuk *Clash*, mencirikan lagu itu sebagai "sepotong pop riuh-rendah yang segar" dan "sangat berjangkit".

Lagu itu juga telah dimasukkan dalam senarai "Terbaik", termasuklah "Lagu K-Pop Terbaik 2023" oleh *[[Billboard]]* di nombor 22, dengan pengkritik Starr Bowenbank menulis bahawa lagu itu "menyerlahkan kekuatan kumpulan dalam landskap K-pop yang sentiasa berubah-ubah". Kim Do-heon dari *Zenerate* meletakkan lagu itu di nombor tujuh untuk senarai "15 Album K-pop Terbaik 2023" mereka. Menulis untuk ''Grammy.com'', Tássia Assis memasukkan lagu itu dalam senarai "15 Lagu K-Pop yang Menawan 2023".

## Kredit dan tenaga kerja
Kredit diadaptasi daripada nota pelapik album single dan laman muzik Naver Vibe.

**Studio**
* SM Big Shot Studio – rakaman, dijuruterakan untuk adunan
* SM Yellow Tail Studio – rakaman
* Doobdoob Studio – rakaman
* Sound Pool Studio – rakaman
* SM Starlight Studio – penyuntingan digital
* 77F Studio – penyuntingan digital
* SM LVYIN Studio – dijuruterakan untuk adunan
* SM Concert Hall Studio – pengadunan
* Sterling Sound – pengindukan

**Tenaga kerja**

* SM Entertainment – penerbit eksekutif
* Jang Cheol-hyuk – penyelia eksekutif
* Riize – vokal
** Eunseok – vokal latar belakang
** Seunghan – vokal latar belakang
** Sohee – vokal latar belakang
* Peter Wallevik (PhD) – lirik, penerbit, penggubahan, penyusunan
* Daniel Davidsen (PhD) – lirik, penerbit, penggubahan, penyusunan
* Ben Samama – lirik, penggubahan, vokal latar belakang
* David Arkwright – lirik, penggubahan, vokal latar belakang
* Shin Na-ri (ARTiffect) – lirik
* Bang Hye-hyun (Jam Factory) – lirik
* Sam Carter – lyrics
* Jang Jin-young – pengarahan vokal
* Ju Chan-yang (Pollen) – pengarahan vokal, vokal latar belakang
* Lee Min-kyu – rakaman, dijuruterakan untuk adunan
* Noh Min-ji – rakaman
* Eugene Kwon – rakaman
* Jeong Ho-jin – rakaman
* On Seong-yoon – rakaman
* Jeong Yoo-ra – penyuntingan digital
* Woo Min-jeong – penyuntingan digital
* Lee Ji-hong – dijuruterakan untuk adunan
* Nam Koong-jin – pengadunan
* Chris Gehringer – pengindukan

## Catatan

## Rujukan


## Pautan luar
* Video muzik 
* Video muzik